**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

a Városi Sportegyesülettel kötendő támogatási szerződés elfogadására

Martfű Város Önkormányzata Képviselő-testületének

2014. március 25. ülésére

Előkészítette: Kontra Lajos pénzügyi irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület

Martfűi Városi Sportegyesület kérelmet nyújtott be a Tiszazugi Leader pályázat megvalósításához:

2013. június hónapban kérelmet nyújtott be Sági István elnök, hogy az önkormányzat járuljon hozzá az Önkormányzat tulajdonában lévő 822/1. természetben 5435 Martfű, Ifjúság úti ingatlan sportcélú létesítmény fejlesztése tárgyában, melyet az önkormányzat engedélyezett a 79/2013.(VI.10.) Ö. határozattal. Ez az engedély is hozzájárult a pályázat eredményes elbírálásához. A Városi Sportegyesület 2013. november 19. napján határozatot kapott a Mezőgazdasági és Vidékfejlesztési Hivatal Vidékfejlesztési Támogatások Igazgatóságától, a 8553875780 azonosító számú pályázaton 28 341 120.- Ft támogatásban részesül a teniszpálya korszerűsítésére. A pályázat 100%-ban támogatott, önerőt nem igényel, utólagos finanszírozású. A Városi Sportegyesület nem rendelkezik ilyen nagyságrendű pénzeszközzel, a fejlesztést nem tudja megelőlegezni. A pályázaton megítélt támogatást viszont szeretnék az egyesület, és ez által a város javára is fordítani. Piaci alapon próbálkozott az Sportegyesület forráshoz jutni, de magas kamat és bonyolítási költségek, illetve kezes biztosítása mellett –ebben az esetben is az önkormányzatot kérték volna fel - tudtak volna forráshoz jutni. A pályázat pénzügyi megvalósításának forrásbiztosításához kamatmentes visszatérítendő pénzeszköz biztosítását kéri Sági István elnök úr a Martfűi Városi Sportegyesület részére Martfű Város Önkormányzatától 28 341 120.-Ft összegben. A pályázat megvalósítása két ütemben történik. Az I. ütem 2014. május 02-ig valósul meg 27 916 118.-Ft összegben, a II. ütem 2014. augusztus 19. napjáig 425 002.-Ft összegben. A megvalósult fejlesztések után benyújtott kifizetési kérelem elfogadásakor a Városi Sportegyesület számlájára beérkezett összegek jelentenek fedezetet a visszatérítendő támogatás önkormányzathoz való visszatérítésre. Az elnök úr vállalta, az 1. melléklet 8. pontjában szereplő biztosítékokat a támogatás visszafizetésére.

 A fentiek alapján kérem a Martfűi Városi Sportegyesület kérelmét támogatni a visszatérítendő támogatás folyósításához.

Kérem, az előterjesztést megtárgyalni és az alábbi határozati javaslatot elfogadni szíveskedjenek:

***Határozati javaslat:***

…./2014.(III.25.) Ö. határozat

a Városi Sportegyesülettel kötendő támogatási szerződés elfogadására

Martfű Város Önkormányzatának Képviselő-testülete megtárgyalta a Városi Sportegyesülettel kötendő támogatási szerződés elfogadására vonatkozó előterjesztést, és döntött a Martfűi Városi Sportegyesület részére visszatérítendő 28 341 120.- Ft támogatás biztosításról a határozat 1. melléklet szerinti feltételekkel az általános tartalék terhére.

Martfű Város Önkormányzatának Képviselő-testülete felhatalmazza Martfű Város Polgármesterét az 1. mellékletben szereplő támogatási szerződés megkötésére.

Erről értesülnek:

1. Jász-Nagykun-Szolnok Megyei Kormányhivatal – Szolnok -
2. Martfűi Városi Sportegyesület - helyben, -
3. Önkormányzati képviselők – helyben -
4. Martfűi Polgármester Hivatal Pénzügyi és Adóügyi Iroda – helyben -
5. Martfűi Polgármester Hivatal Városfejlesztési és Üzemeltetési Iroda- helyben -
6. Irattár.

Martfű, 2014. március 20.

Dr. Kiss Edit

polgármester

Látta: Szász Éva

 jegyző